Páll Hersteinsson hefur svarað fyrir okkur spurningunni Geta úlfar og hundar eignast afkvæmi og skiptir máli hvaða hundategundir eru þar að verki ? Í svarinu kemur fram að allir hundar eru ein tegund , svo undarlegt sem það kann að virðast þegar við leiðum hugann að fjölbreytileika hunda í stærð , útliti og öðrum eiginleikum . En í líffræði er talað um að tvær lífverur séu af sömu tegund ef þær geta æxlast innbyrðis og átt frjó afkvæmi . Í stað þess að tala um tegundir hunda er því réttara að tala um hundakyn . Í svari Páls er getið um nokkra fyrirvara eða skýringar á því að hundar geta æxlast innbyrðis . Allt þetta á alveg eins við um ketti . Allir kettir eru ein tegund en hins vegar eru til mörg kattakyn . Slík kyn , deilitegundir eða afbrigði eru oft ekki sérlega vel skilgreind og því ekki þess að vænta að til sé ákveðin tala um hversu mörg þau séu . Hægt er að lesa meira um ketti með því að smella á efnisorðið „ kettir “ á eftir svarinu .